**การขับเคลื่อนการแก้ไขปัญหาน้ำเสีย ขยะ ในพื้นที่อำเภอเมืองสมุทรสาคร**

**……………………………………..**

**เจ้าของผลงาน**



**นายวิจักขณ์ ชินโคตรพงศ์ นายอำเภอเมืองสมุทรสาคร**

**1. ความเป็นมาและสภาพปัญหาที่เกิดขึ้น**

 อำเภอเมืองสมุทรสาคร มีพื้นที่เป็นชายทะเล ตั้งอยู่ริมแม่น้ำท่าจีนไหลผ่านประกอบกับอำเภอเมืองสมุทรสาครเป็นเมืองแห่งการทำการประมงทางทะเล เพาะเลี้ยงสัตว์น้ำชายฝั่ง และทำนาเกลือ พื้นที่ส่วนใหญ่เป็นโรงงานอุตสาหกรรมที่เกี่ยวกับอาหารทะเลเป็นจำนวนมากและมีการปล่อยน้ำเสียลงแม่น้ำ คูคลองต่างๆ
จึงทำให้ลำคลองสายต่างๆ ในพื้นที่อำเภอเน่าเสียจากอาชีพการประมงจากโรงงานอุตสาหกรรม และในเขตอำเภอเมืองฯ มีประชากรต่างชาติที่เข้ามาใช้แรงงานเป็นจำนวนมากในเขตอุตสาหกรรมใช้แรงงานทางอาชีพประมง ทำให้ประชากรอาศัยอยู่กันค่อนข้างหนาแน่น ประกอบกับนโยบายของผู้ว่าราชการจังหวัดสมุทรสาคร ร้อยตำรวจโทอาทิตย์ บุญญะโสภัต ในเรื่องการแก้ไขปัญหาน้ำเสีย ขยะ เป็นนโยบายเร่งด่วนของจังหวัด โดยเฉพาะเรื่องน้ำเสียเพราะส่งผลกระทบต่อคุณภาพชีวิตของประชาชน

**2. แนวทางปฏิบัติการขับเคลื่อนฯ**

 จากนโยบายของจังหวัดและปัญหาที่เกิดขึ้นในเขตอำเภอเมืองฯ จึงได้ดำเนินการและกำหนดให้เป็นนโยบายเร่งด่วนของอำเภอ ในการแก้ไขปัญหาน้ำเสีย ขยะ โดยกำหนดช่วงระยะเวลาในการดำเนินการ

 ระยะที่ 1 ( กันยายน 2557 ) ดำเนินการสำรวจจัดทำแผนหมู่บ้าน/ชุมชน

 ระยะที่ 2 ( ตุลาคม 2557 ) ดำเนินการจัดทำแผนตำบล กำหนดผู้รับผิดชอบดำเนินการดูแล/ติดตาม

 ระยะที่ 3 ( พฤศจิกายน 2557 – กันยายน 2558 ) ดำเนินการตามแผนรายงานประเมินผลโดยมีแนวทางการปฏิบัติ ดังนี้

 2.1 จัดทำ Road Map การแก้ไขปัญหาน้ำเสีย ขยะ อำเภอเมืองสมุทรสาคร ระยะ 1 ปี ( กันยายน 2557 - กันยายน 2558 )

 2.2 จัดทำบันทึกความร่วมมือ ( MOU ) เพื่อขับเคลื่อนการแก้ไขปัญหาน้ำเสีย ขยะ ระหว่างอำเภอเมืองสมุทรสาคร กับองค์กรปกครองส่วนท้องถิ่น กำนัน ผู้ใหญ่บ้าน ( 15 ตำบล เทศบาลตำบล 4 แห่ง องค์การบริหารส่วนตำบล 12 แห่ง ) สาระสำคัญของความร่วมมือ คือ

- 2 -

 1.) หลักการสำคัญ

 อำเภอเมืองสมุทรสาคร องค์กรปกครองส่วนท้องถิ่น กำนัน ผู้ใหญ่บ้าน ตระหนักว่าปัญหาน้ำเสีย ขยะ ต้องใช้หมู่บ้าน/ชุมชนเป็นตัวตั้ง ในการแก้ไขปัญหา โดยใช้กระบวนการแผนหมู่บ้าน/ชุมชน

เป็นเครื่องมือในการดำเนินการ เพราะจะทำให้เกิดการมีส่วนร่วมของคนในหมู่บ้าน/ชุมชน ตลอดจนภาคส่วนต่างๆ ฉะนั้น หน่วยงานจึงต้องร่วมมือกันในการแก้ไขปัญหา

 2.) โครงการ/กิจกรรมที่จะดำเนินการร่วมมือ

 - ส่งเสริมสนับสนุนให้หมู่บ้าน/ชุมชนจัดทำแผนหมู่บ้าน/ชุมชน โดยใช้กระบวนการ
มีส่วนร่วมของชุมชน เพื่อให้เกิดการยอมรับและใช้ประโยชน์ร่วมกัน

 - ดำเนินการแก้ไขปัญหา น้ำเสีย ขยะ ในการสร้างความตระหนัก ให้แก่ประชาชน ผู้นำ กลุ่ม/องค์กร/เครือข่าย ภาครัฐ /ท้องถิ่น/ภาคเอกชน โครงการ/กิจกรรมที่จะดำเนินการไปสู่การแก้ไขปัญหาทั้งในระยะสั้นและระยะยาว

 - ส่งเสริมสนับสนุนการน้อมนำหลักปรัชญาเศรษฐกิจพอเพียงมาเป็นแนวทางในการแก้ไขปัญหาและวิถีชีวิตประจำวัน

 2.3 พื้นที่ดำเนินการตามแผน/กิจกรรม (ดูแล/เฝ้าระวัง/พัฒนา )

 2.4 รายงานผลการดำเนินการแบบรายงาน เอกสาร ภาพถ่าย

**3. วิธีการทำงานที่นำไปสู่วิธีการที่เป็นเลิศ**

 3.1 อำเภอกำหนดเป็นนโยบายเร่งด่วนของอำเภอในการแก้ไขปัญหา

 3.2 การประชุม เพื่อสร้างความเข้าใจในทุกระดับ อำเภอ/ท้องถิ่น/ชุมชน ในการสร้างจิตสำนึก
และร่วมดำเนินการ

 3.3 การจัดเวทีเพื่อระดมความคิดเห็นในการวิเคราะห์หาสาเหตุและแนวทางการแก้ปัญหา โดยมี
ทุกภาคส่วนเข้าส่วนเข้าร่วมดำเนินการ

 3.4 การลงนามบันทึกความร่วมมือ (MOU) 3 ฝ่าย อำเภอ ท้องถิ่น ท้องที่

 3.5 แต่งตั้งผู้รับผิดชอบในการดำเนินการ การจัดทำแผนหมู่บ้าน การจัดทำแผนตำบล การดูแล
สายคลองต่างๆ ในพื้นที่เพื่อดูแลเฝ้าระวังและพัฒนา

 3.6 รายงานการดำเนินงานอย่างต่อเนื่อง

**4. ปัจจัยที่นำไปสู่ความสำเร็จ**

 ในการแก้ไขปัญหาน้ำเสียของอำเภอเมืองฯ ที่ผ่านมาได้รับการสนับสนุนและดำเนินการจากชุมชน ทำให้เกิดกิจกรรม/โครงการมากมาย ทั้งนี้ได้น้อมนำหลักปรัชญาเศรษฐกิจพอเพียงสู่การปฏิบัติ เพื่อให้ชุมชน/หมู่บ้านมีคุณภาพชีวิตที่ดี โดยมีปัจจัยสำคัญที่ทำไปสู่ความสำเร็จ ดังนี้

 4.1 การมีส่วนร่วมของทุกภาคส่วน อาทิ ภาคราชการ เอกชน รัฐวิสาหกิจ ผู้ประกอบการร้านค้า องค์กรปกครองส่วนท้องถิ่น กำนัน ผู้ใหญ่บ้าน ผู้นำชุมชน และประชาชนในพื้นที่

 4.2 การจัดเวทีประชาคม ทำให้เกิดการมีส่วนร่วมในการจัดทำแผนการจัดการแก้ไขปัญหา และการดำเนินการแก้ไขร่วมกัน ทำให้ชุมชนเกิดความตระหนักและดูแลเฝ้าระวัง

 4.3 การกำหนดเป็นนโยบายเร่งด่วนของจังหวัด/อำเภอทำให้ผู้บริหารในทุกระดับ จังหวัด อำเภอ ท้องถิ่น ให้การสนับสนุน ติดตาม ตรวจเยี่ยมสม่ำเสมอ

- 3 –

**ภาพประกอบกิจกรรม**





